stanford-oval/wikipedia huggingface dataset:
เกาะตันหยงอุมา

| ภูมิศาสตร์ |
| --- | --- |
ที่ตั้ง: ช่องแคบมะละกา
พื้นที่: 6.2 ตารางกิโลเมตร (2.4 ตารางไมล์)
การปกครอง
 ไทย
จังหวัด: จังหวัดสตูล
อำเภอ: อำเภอละงู
ตำบล: ตำบลเกาะสาหร่าย
ข้อมูลอื่น ๆ
เขตเวลา: UTC+07:00
เกาะตันหยงอุมา หรือ เกาะบากันใหญ่ เป็นเกาะในตำบลเกาะสาหร่าย อำเภอเมืองสตูล จังหวัดสตูล ตั้งอยู่ที่ละติจูด 6° 42´.8 เหนือ ลองจิจูด 99° 51´.3 ตะวันออก กว้าง 2.6 กิโลเมตร ยาว 4.5 กิโลเมตร มีเนื้อที่ 6.2 ตารางกิโลเมตร อยู่ทางทิศเหนือของเกาะโต๊ดน้อย ระยะห่าง 2 กิโลเมตร
ชื่อ "ตันหยงอุมา" มาจากภาษามลายู Tanjung Umar แปลว่า แหลมไร่ (คำว่า umar แปลว่า ไร่)
บนเกาะมี 3 หมู่บ้าน ได้แก่ หมู่ที่ 1 บ้านตันหยงอุมา หมู่ที่ 2 บ้านบากันใหญ่ และหมู่ที่ 3 บ้านต้นหยงกลิง ประชาชนส่วนใหญ่นับถือศาสนาอิสลาม เดิมทีมีกลุ่มชาวจีนมาอาศัยอยู่บนเกาะช่วงสมัยก่อนสงครามโลกครั้งที่สอง จากนั้นมีกลุ่มคนจากบ้านพร้าว บ้านทุ่งครก อำเภอคลองท่อม จังหวัดกระบี่ มาตั้งถิ่นฐานบนเกาะด้วย และต่อมากลุ่มคนทั้งสองกลุ่มได้มีความขัดแย้งและเกิดสงครามขึ้นบนเกาะ จนทำให้ชาวจีนอพยพออกจากเกาะ ประชากรในหมู่บ้านมาจากบ้านพร้าว บ้านทุ่งครก อำเภอคลองท่อม จังหวัดกระบี่
พ.ศ. 2547 ได้รับผลกระทบจากเหตุการณ์สึนามิ ไม่มีชาวบ้านเสียชีวิต
เข้ม ศิษย์สองพี่น้อง

| เข้ม ศิษย์สองพี่น้อง |
| --- | --- |
เกิด: สุรศักดิ์ ปักโคทะกัง 16 ธันวาคม พ.ศ. 2527 (39 ปี)
เข้ม ศิษย์สองพี่น้อง เกิดวันที่ 16 ธันวาคม พ.ศ. 2527 เดิมเป็นที่รู้จักในชื่อ เข้ม แฟร์เท็กซ์ เป็นนักมวยไทยชาวไทย และครองตำแหน่งแชมป์โลก WMC มวยไทย รุ่นซูเปอร์เวลเธอร์เวท และใน พ.ศ. 2554 เขาได้เข้าร่วมแข่งขันในรายการไทยไฟท์ ที่ประเทศไทย ในรุ่น 67 กก. โดยเป็นแชมป์ของการแข่งขันครั้งนี้
ในภายหลัง เขาได้ทำหน้าที่เป็นทั้งผู้จัดการ และเทรนเนอร์ให้แก่นักมวยไทยชื่อ อภิสิทธิ์ เค.ที.ยิม
ประวัติ

เข้ม ศิษย์สองพี่น้อง มีชื่อจริงคือ สุรศักดิ์ ปักโคทะกัง เกิดวันที่ 16 ธันวาคม พ.ศ. 2527 ที่ตำบลตลาด อำเภอเมืองมหาสารคาม จังหวัดมหาสารคาม ซึ่งตั้งอยู่ทางภาคตะวันออกเฉียงเหนือ (ภาคอีสาน) ของประเทศไทย เขาเข้าแข่งขันครั้งแรกเมื่ออายุได้ 13 ปี ใน พ.ศ. 2540 นอกจากนี้ เขายังได้เข้าร่วมการแข่งขันรายการไทยไฟท์ โดยเขาสามารถเป็นฝ่ายชนะน็อค อเลสซิโอ แองเจลโล ซึ่งเป็นนักมวยไทยชาวอิตาลีในยกแรก ของรอบ 8 คน ณ วันที่ 25 กันยายน พ.ศ. 2554 ที่หอประชุมมหาวิทยาลัยธรรมศาสตร์ ศูนย์รังสิต และในรอบรองชนะเลิศ เขาได้พบกับ ดอง ซูคิม ซึ่งเป็นนักมวยไทยจากประเทศเกาหลีใต้ โดยเข้มเป็นฝ่ายชนะคะแนน ซึ่งเขาได้พบกับ ฟาบิโอ ปินก้า ในรอบชิงชนะเลิศที่ลานพระบรมรูปทรงม้า ในวันที่ 18 ธันวาคม พ.ศ. 2554 และเข้มเป็นฝ่ายชนะคะแนน คว้าแชมป์รายการดังกล่าวในที่สุด
รายการแข่งขันและความสำเร็จ

พ.ศ. 2554 แชมป์ไทยไฟท์ 2011 (67 กก.)
พ.ศ. 2554 แชมป์อีซูซุคัพทัวร์นาเมนท์ ครั้งที่ 21
พ.ศ. 2553 เข็มขัดมวยไทย "นูเดอแชมเปี้ยนส์" (-70 กก.)
พ.ศ. 2553 แชมป์การแข่งขัน เอ็กซ์โพลชันไฟท์ไนท์ วอลูม 01 (71 กก.)
พ.ศ. 2552 แชมป์ MTA มวยไทยโลก (69 กก.)
พ.ศ. 2552 เข็มขัดมวยไทย  "นูเดอแชมเปี้ยนส์" (-67 กก.)
พ.ศ. 2552 แชมป์โลก WMC มวยไทย รุ่นซูเปอร์เวลเธอร์เวท (154 ปอนด์)
พ.ศ. 2552 แชมป์ประเทศไทย รุ่นซูเปอร์เวลเธอร์เวท (154 ปอนด์)
พ.ศ. 2551 แชมป์ WMC/S-1 คิงส์คัพทัวร์นาเมนท์
พ.ศ. 2550 แชมป์เวทีมวยราชดำเนิน รุ่นซูเปอร์เฟเธอร์เวท (130 ปอนด์)
แชมป์ประเทศไทยรุ่นซูเปอร์แบนตัมเวท
ดูเพิ่ม

นักมวยไทย
แหล่งข้อมูลอื่น

Sitsongpeenong Muaythai Camp เก็บถาวร 2011-11-01 ที่ เวย์แบ็กแมชชีน
เกาะด้ามขวาน

| --- | --- |
เกาะด้ามขวาน
เกาะปอดะนอกที่ตั้งของเกาะด้ามขวานในจังหวัดกระบี่
ชื่ออื่น: เกาะด้ามขวาน, เกาะไก่
ภูมิศาสตร์
ที่ตั้ง: ทะเลอันดามัน
พิกัด: 7°57′14″N 98°48′21″E﻿ / ﻿7.953873°N 98.8058135°E﻿ / 7.953873; 98.8058135
ประเภท: เกาะริมทวีป
กลุ่มเกาะ: กลุ่มเกาะปอดะ
พื้นที่: 0.450 ตารางกิโลเมตร (0.174 ตารางไมล์)
ความยาว: 1 กม. (0.6 ไมล์)
ความกว้าง: 0.8 กม. (0.5 ไมล์)
ระดับสูงสุด: 207 ม. (679 ฟุต)
การปกครอง
 ไทย
ปกครองภายใต้อุทยานแห่งชาติหาดนพรัตน์ธารา-หมู่เกาะพีพี
จังหวัด: กระบี่
อำเภอ: เมืองกระบี่
ตำบล: อ่าวนาง
ข้อมูลอื่น ๆ
เขตเวลา: ICT (UTC+7)
รหัสไปรษณีย์: 81000
เกาะด้ามขวาน มีชื่ออื่นว่า เกาะปอดะนอก หรือ เกาะไก่ เป็นเกาะในตำบลอ่าวนาง อำเภอเมืองกระบี่ จังหวัดกระบี่ เกาะมีความกว้าง 800 เมตร ยาว 1 กิโลเมตร เนื้อที่ 444,043 ตารางเมตร สูง 207 เมตร อยู่ทางทิศใต้ของเกาะด้ามหอก ระยะห่าง 800 เมตร
เกาะมีรูปร่างอันเป็นเอกลักษณ์ซึ่งเป็นที่มาของชื่อเกาะ เนื่องจากชะง่อนผาที่ยื่นออกมาทางด้านใต้ บ้างดูแล้วเหมือนไก่ บ้างก็ดูแล้วเหมือนด้ามขวาน เป็นเกาะที่มีหาดทรายขาว ล้อมรอบทั้ง 3 ด้าน ส่วนอีกด้านจะมีภูเขาหินปูน บนเกาะมีทิวต้นสนเรียงราย รอบเกาะมีจุดดำน้ำชมปะการังน้ำตื้น
เกาะด้ามขวานมีทะเลแหวก คือ มีสันทรายเชื่อมกับเกาะหม้อและเกาะทับ
เจมี โนเบิล

| เจมี โนเบิล |
| --- | --- |

ชื่อเกิด: James Gibson
เกิด:  (1976-12-23) 23 ธันวาคม ค.ศ. 1976 (47 ปี) Hanover, West Virginia, U.S.
คู่สมรส: Angela England (สมรส 1994)
บุตร: 2
ประวัติมวยปล้ำอาชีพ
ชื่อบนสังเวียน: James Gibson Jamie Howard Jamie Knoble Jamie Noble Jamie-San
ส่วนสูง: 5 ฟุต 7 นิ้ว (170 เซนติเมตร)
น้ำหนัก: 202 ปอนด์ (92 กิโลกรัม)
มาจาก: Hanover, West Virginia
ฝึกหัดโดย: Dean Malenko
เปิดตัว: 1995
รีไทร์: November 10, 2009 (รอบแรก) December 11, 2022 (รอบสอง)
เจมส์ กิบสัน (James Gibson; 23 ธันวาคม ค.ศ. 1976) เป็นนักมวยปล้ำอาชีพชาวอเมริกันที่รู้จักกันในนาม เจมี โนเบิล (Jamie Noble) ที่เซ็นสัญญากับWWEทำหน้าที่เป็นเจ้าหน้าที่ผู้ผลิต และเคยเป็นสมาชิกของกลุ่มดิออธอริตี และยังเป็นส่วนหนึ่งของ J&J Security ร่วมกับ โจอี เมอร์คิวรี เป็นอดีตแชมป์ HWA Cruiserweight Championship และแชมป์ WWE Cruiserweight Championship
ผลงานแชมป์และรางวัล

Heartland Wrestling Association
HWA Cruiserweight Championship (1 time)
Independent Professional Wrestling
IPW Light Heavyweight Championship (1 time)
Pro Wrestling Illustrated
PWI ranked him #42 of the top 500 singles wrestlers of the year in the PWI 500 in 2002
Ring of Honor
ROH World Championship (1 time)
World Wrestling Entertainment
WWE Cruiserweight Championship (1 time)
แหล่งข้อมูลอื่น

Jamie Noble ที่ WWE.com
Jamie Gibson ที่อินเทอร์เน็ตมูวีเดตาเบส
อำเภอโนนสัง

ระวังสับสนกับ อำเภอโนนสูง หรือ อำเภอกระสัง
| อำเภอโนนสัง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Non Sang
คำขวัญ: ดินแดนสันเขื่อนอุบลรัตน์ ทิวทัศน์ บนภูเก้า ข้าวสารขาวบ้านถิ่น น้ำตกริน ตาดโตน ภักษาหารมากล้นกุ้งปลา
แผนที่จังหวัดหนองบัวลำภู เน้นอำเภอโนนสัง
พิกัด: 16°51′56″N 102°34′20″E﻿ / ﻿16.86556°N 102.57222°E﻿ / 16.86556; 102.57222
ประเทศ:  ไทย
จังหวัด: หนองบัวลำภู
พื้นที่
 • ทั้งหมด: 577.736 ตร.กม. (223.065 ตร.ไมล์)
ประชากร (2564)
 • ทั้งหมด: 65,074 คน
 • ความหนาแน่น: 112.64 คน/ตร.กม. (291.7 คน/ตร.ไมล์)
รหัสไปรษณีย์ : 39140
รหัสภูมิศาสตร์: 3903
ที่ตั้งที่ว่าการ: ที่ว่าการอำเภอโนนสัง ถนนสุปัญญา ตำบลโนนสัง อำเภอโนนสัง จังหวัดหนองบัวลำภู 39140
 ส่วนหนึ่งของสารานุกรมประเทศไทย
อำเภอโนนสัง เป็นอำเภอหนึ่งของจังหวัดหนองบัวลำภู เดิมเป็นท้องที่ทั้งหมดของตำบลหัวนา อำเภอหนองบัวลำภู
ที่ตั้งและอาณาเขต

อำเภอโนนสังมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเมืองหนองบัวลำภู และอำเภอหนองวัวซอ (จังหวัดอุดรธานี)
ทิศตะวันออก ติดต่อกับอำเภอเขาสวนกวางและอำเภออุบลรัตน์ (จังหวัดขอนแก่น)
ทิศใต้ ติดต่อกับอำเภอภูเวียงและอำเภอหนองนาคำ (จังหวัดขอนแก่น)
ทิศตะวันตก ติดต่อกับอำเภอศรีบุญเรืองและอำเภอเมืองหนองบัวลำภู
ประวัติ

ท้องที่อำเภอโนนสัง เดิมเป็นท้องที่ทั้งหมดของตำบลหัวนา อำเภอหนองบัวลำภู จังหวัดอุดรธานี เดิมบริเวณที่ตั้งมีต้นกระสังใหญ่ขึ้นอยู่หนาแน่น โบราณถือว่าเป็นแหล่งเหมาะสมสร้างบ้านแปงเมือง มีลำน้ำพองไหลผ่าน มีภูเขาล้อมรอบ คือ ภูเก้าและภูพานคำ โดยใน พ.ศ. 2468 ได้มีการแยกหมู่บ้านบางส่วนของตำบลหัวนา ออกมาตั้งเป็น ตำบลโนนสัง ในวันที่ 9 ธันวาคม พ.ศ. 2490 กระทรวงมหาดไทยได้แยกพื้นที่การปกครองบางตำบลของอำเภอหนองบัวลำภู ได้แบ่งพื้นที่การปกครองออกมาตั้งเป็น กิ่งอำเภอโนนสัง จนกระทั่งเมื่อวันที่ 5 มิถุนายน พ.ศ. 2499 จึงมีพระราชกฤษฎีกาฯ ยกฐานะขึ้นเป็น อำเภอโนนสัง จนถึงปัจจุบัน
วันที่ 31 มกราคม 2468 ตั้งตำบลโนนสัง แยกออกจากตำบลหัวนา
วันที่ 5 พฤศจิกายน 2483 ตั้งตำบลหนองเรือ แยกออกจากตำบลโนนสัง และตำบลหัวนา
วันที่ 9 ธันวาคม 2490 แยกพื้นที่ตำบลโนนสัง และตำบลหนองเรือ จากอำเภอหนองบัวลำภู มาตั้งเป็น กิ่งอำเภอโนนสัง และกำหนดให้ขึ้นการปกครองกับอำเภอหนองบัวลำภู
วันที่ 7 สิงหาคม 2493 ตั้งตำบลกุดดู่ แยกออกจากตำบลโนนสัง และตั้งตำบลหนองบัวใต้ แยกออกจากตำบลหนองเรือ กับโอนพื้นที่หมู่ 14 (ในตอนนั้น) ของตำบลโนนสัง ไปขึ้นกับตำบลหนองเรือ
วันที่ 5 มิถุนายน 2499 ยกฐานะจากกิ่งอำเภอโนนสัง อำเภอหนองบัวลำภู เป็น อำเภอโนนสัง
วันที่ 26 มกราคม 2500 จัดตั้งสุขาภิบาลโนนสัง ในท้องที่บางส่วนของตำบลโนนสัง
วันที่ 31 มีนาคม 2507 ตั้งตำบลโนนเมือง แยกออกจากตำบลหนองเรือ และตำบลหนองบัวใต้
วันที่ 25 พฤษภาคม 2508 ตั้งตำบลโคกใหญ่ แยกออกจากตำบลโนนสัง ตั้งตำบลบ้านถิ่น แยกออกจากตำบลกุดดู่
วันที่ 9 พฤศจิกายน 2514 ตั้งตำบลบ้านค้อ แยกออกจากตำบลโนนสัง ตำบลโคกใหญ่ และตำบลกุดดู่
วันที่ 22 ตุลาคม 2517 โอนพื้นที่หมู่ 8 (ในขณะนั้น) ของตำบลหนองเรือ ไปตั้งเป็นหมู่ 6 ของตำบลโคกใหญ่
วันที่ 23 ตุลาคม 2522 ตั้งตำบลโคกม่วง แยกออกจากตำบลโนนเมือง
วันที่ 27 พฤศจิกายน 2522 ตั้งตำบลนิคมพัฒนา แยกออกจากตำบลกุดดู่ ตำบลโนนสัง และตำบลโนนเมือง
วันที่ 5 พฤษภาคม 2524 ตั้งตำบลปางกู่ แยกออกจากตำบลบ้านถิ่น
วันที่ 24 สิงหาคม 2526 จัดตั้งสุขาภิบาลกุดดู่ ในท้องที่บางส่วนของตำบลกุดดู่
วันที่ 24 ธันวาคม 2528 เปลี่ยนแปลงเขตสุขาภิบาลโนนสัง เพื่อความเหมาะสมในการบริหารกิจการและการทะนุบำรุงท้องถิ่น
วันที่ 2 กันยายน 2536 แยกพื้นที่อำเภอหนองบัวลำภู อำเภอนากลาง อำเภอโนนสัง อำเภอศรีบุญเรือง และอำเภอสุวรรณคูหา จังหวัดอุดรธานี มาตั้งเป็น จังหวัดหนองบัวลำภู และเปลี่ยนชื่ออำเภอหนองบัวลำภู เป็นอำเภอเมืองหนองบัวลำภู
วันที่ 25 พฤษภาคม 2542 ยกฐานะจากสุขาภิบาลโนนสัง และสุขาภิบาลกุดดู่ เป็นเทศบาลตำบลโนนสัง และเทศบาลตำบลกุดดู่ ตามลำดับ ด้วยผลของกฎหมาย
การแบ่งเขตการปกครอง > การปกครองส่วนภูมิภาค

อำเภอโนนสังแบ่งเขตการปกครองย่อยออกเป็น 10 ตำบล 107 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | โนนสัง | Non Sang | 15 | 8,433 |
| 2. | บ้านถิ่น | Ban Thin | 10 | 6,313 |
| 3. | หนองเรือ | Nong Ruea | 14 | 9,584 |
| 4. | กุดดู่ | Kut Du | 14 | 9,880 |
| 5. | บ้านค้อ | Ban Kho | 10 | 5,212 |
| 6. | โนนเมือง | Non Mueang | 7 | 5,435 |
| 7. | โคกใหญ่ | Khok Yai | 7 | 3,728 |
| 8. | โคกม่วง | Khok Muang | 9 | 6,590 |
| 9. | นิคมพัฒนา | Nikhom Phatthana | 11 | 4,401 |
| 10. | ปางกู่ | Pang Ku | 10 | 5,409 |
การแบ่งเขตการปกครอง > การปกครองส่วนท้องถิ่น

ท้องที่อำเภอโนนสังประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลโนนสัง ครอบคลุมพื้นที่ตำบลโนนสังทั้งตำบล (สุขาภิบาลโนนสังเดิม)
เทศบาลตำบลกุดดู่ ครอบคลุมพื้นที่บางส่วนของตำบลกุดดู่
เทศบาลตำบลหนองเรือ ครอบคลุมพื้นที่ตำบลหนองเรือทั้งตำบล
เทศบาลตำบลบ้านค้อ ครอบคลุมพื้นที่ตำบลนบ้านค้อทั้งตำบล
องค์การบริหารส่วนตำบลบ้านถิ่น ครอบคลุมพื้นที่ตำบลบ้านถิ่นทั้งตำบล
องค์การบริหารส่วนตำบลกุดดู่ ครอบคลุมพื้นที่ตำบลกุดดู่ (เฉพาะนอกเขตเทศบาลตำบลกุดดู่)
องค์การบริหารส่วนตำบลโนนเมือง ครอบคลุมพื้นที่ตำบลโนนเมืองทั้งตำบล
องค์การบริหารส่วนตำบลโคกใหญ่ ครอบคลุมพื้นที่ตำบลโคกใหญ่ทั้งตำบล
องค์การบริหารส่วนตำบลโคกม่วง  ครอบคลุมพื้นที่ตำบลโคกม่วงทั้งตำบล
องค์การบริหารส่วนตำบลนิคมพัฒนา ครอบคลุมพื้นที่ตำบลนิคมพัฒนาทั้งตำบล
องค์การบริหารส่วนตำบลปางกู่ ครอบคลุมพื้นที่ตำบลปางกู่ทั้งตำบล
เดวิด ดีน

เดวิด แบร์รี่ ชาร์ลส์ ดีน เป็นอดีตรองประธานสโมสรฟุตบอลอาร์เซนอลและอดีตรองประธานสมาคมฟุตบอลอังกฤษ นอกจากนั้นยังเคยเป็นประธานของกลุ่มจี-14ในช่วงเดือนตุลาคม ค.ศ. 2006 ถึงพฤษภาคม ค.ศ. 2007อีกด้วย ดีนเกิดเมื่อวันที่ 7 กันยายน ค.ศ. 1943 ในเดือนสิงหาคม ปี 2007 นั้นเขาได้ขายหุ้นของสโมสรฟุตบอลอาร์เซนอลให้กับบริษัทธุรกิจเรดแอนด์ไวท์ที่ตั้งอยู่ในลอนดอนจนกลายเป็นข่าวโด่งดังว่าเขาจะเป็นหนึ่งในผู้ที่เข้ามาเทคโอเวอร์สโมสร
ผลงานที่อาร์เซนอล

เดวิด ดีน เป็นหนึ่งในผู้บริหารของ สโมสรฟุตบอลอาร์เซนอล ในปี ค.ศ. 1983 ถึง ค.ศ. 2007 เขาได้ก้าวเข้ามาเป็นชุดบริหารของ อาร์เซนอล นี้ เมื่อเขาซื้อหุ้น 16.6% ของสโมสร เป็นเงินกว่า 20 ล้านบาท (ภายหลังได้ขายส่วนแบ่งให้กับผู้ร่วมบริหารแดนนี่ ฟิซแมน) แม้การซื้อนี้จะก่อให้เกิดความยุ่งยากด้านการเงินเมื่อเทียบกับประสบการณ์ด้านนี้ของเขาในสมัยนั้น; แต่ในปีต่อมา เขาได้รับหน้าที่เป็นถึงรองประธานสโมสร โดยดูแลความเคลื่อนไหวต่างๆในวงการฟุตบอลของสโมสร และมีบทบาทในการเจรจาซื้อขายนักเตะรวมไปถึงการปรับค่าเหนื่อยนักเตะในทีม เดวิด ดีน เป็นผู้อยู่เบื้องหลังการก้าวเข้ามารับตำแหน่งของบุคคลไร้ชื่อเสียงในสมัยนั้นอย่าง อาร์แซน เวนเกอร์ เป็นผู้จัดการทีมในปี 1996 จนกระทั่งคว้าแชมป์พรีเมียร์ลีก 3 สมัย  เอฟเอคัพ 4 สมัยภายใต้การคุมทีมของเวนเกอร์ คนนี้ และนอกจากนั้น ยังช่วยสนับสนุนเขาอย่างเต็มที่อีกด้วย
เดวิด ดีน ยังช่วยให้ อาร์เซนอล เป็นหนึ่งในกลุ่ม จี-14 ซึ่งเป็นกลุ่มของสโมสรยักษ์ใหญ่ของยุโรป ในปี 2002 และเคยเข้ารับตำแหน่งประธานกลุ่ม จี-14. นี้ตั้งแต่เดือนตุลาคมปี 2006 อีกด้วย  นอกจากนี้ ยังเป็นประธานของสโมสรฟุตบอลหญิง อาร์เซนอล อันเป็นสโมสรฟุตบอลหญิงที่ประสบความสำเร็จมากที่สุดในเกาะอังกฤษ
วันที่ 18 เมษายน ค.ศ. 2007 สโมสร อาร์เซนอล ได้เปิดเผยว่า เดวิด ดีน ได้ลาออกจากเก้าอี้รองประธานสโมสรอย่างกะทันหัน หลังจากภาวะ irreconcilable differences หรือความขัดแย้งในสโมสรระหว่างตัวเขาเองและบอร์ดบริหารคนอื่น กล่าวกันว่า เดวิด ดีน ต้องการส่งเสริมการเข้าเทคโอเวอร์ของ สแตน โครเอนเค นักธุรกิจใหญ่ชาวอเมริกัน แต่บอร์ดบริหารคนอื่นได้เซ็นสัญญากันไว้แล้วว่าจะไม่ยอมขายหุ้นของพวกเขาเป็นระยะเวลา 1 ปีและประกาศว่าจะเก็บหุ้นของพวกเขาเองไว้จนกว่าสัญญานี้จะหมดอายุ ทำให้ เดวิด ดีน ตัดสินใจลาออกจากสโมสร. และผู้ที่ก้าวเข้ามารับตำแหน่งประธานกลุ่ม จี-14 นี้คือ Jean-Michel Aulas ประธานสโมสรฟุตบอลโอลิมปิก ลียงในเดือนถัดมา
ปัจจุบัน (เมษายน 2007) เขาเป็นผู้ถือหุ้น 9,072 หุ้น (คิดเป็น 14.6%) ในสโมสร ถือเป็นหุ้นใหญ่อันดับ 3 ของสโมสรเลยทีเดียว
ผลงานที่สมาคมฟุตบอลอังกฤษ

นอกจากนี้ ในปี 1986 เดวิด ดีน ได้รับการโหวตให้เป็นหนึ่งในผู้บริหารของคณะกรรมการจัดการแข่งขันฟุตบอลลีกของอังกฤษ และจากนั้น ได้ก้าวเข้ามาเป็นคณะกรรมการสภาสมาคมฟุตบอลอังกฤษ  เดวิด ดีน เป็นผู้มีส่วนสำคัญในการผลักดันให้เกิดการจัดตั้งเอฟเอ พรีเมียร์ลีก ในปี 1992 และรับตำแหน่งรองประธานสมาคมฟุตบอลอังกฤษ ของอังกฤษในปี 2000 จนกระทั่งพ้นตำแหน่งในปี 2004 เมื่อครบวาระ จากนั้นได้รับเลือกให้เป็นคณะกรรมการบริหารของสมาคมฟุตบอลอังกฤษ รวมไปถึงตัวแทนของเอฟเอ พรีเมียร์ลีก อีกด้วย
เดวิด ดีน เป็นกุญแจสำคัญในการดึง สเวน โกรัน อิริกสัน เป็นผู้จัดการทีมชาติอังกฤษในปี 2001 จนถึง 2006 โดยเป็นหนึ่งในสี่ตัวแทนของสมาคมฟุตบอลอังกฤษ (รายอื่นได้แก่ Brian Barwick, Noel White และ Dave Richards) ในการค้นหาผู้ที่รับตำแหน่งต่อจากอิริกสัน จนในที่สุด FA ได้เลือก สตีฟ แมกคาเรน เป็นผู้ที่ก้าวเข้ามารับตำแหน่งต่อจากอิริกสัน
เดวิด ดีน ได้ออกจากชุดบริหารของสมาคมฟุตบอลอังกฤษ โดยมี เดวิด กิล นักบริหารระดับสูงของ สโมสรฟุตบอลแมนเชสเตอร์ยูไนเต็ด ก้าวเข้ามาแทนที่ในวันที่ 2 มิถุนายน ค.ศ. 2006
ปัจจุบัน เขายังเป็นหนึ่งในตัวแทนของเอฟเอ พรีเมียร์ลีก ในคณะกรรมการของยูฟ่าในเรื่องการแข่งขันระหว่างสโมสร และยังเป็นหนึ่งในสมาชิกสภาสมาคมฟุตบอลอังกฤษ
แหล่งข้อมูลอื่น

ชีวประวัติใน BBC
เดวิด ซี. เอช. ออสติน

กุหลาบอังกฤษเดวิดออสติน 'แมรี่โรส' 1983 (ตั้งชื่อตามเรือ แมรี่โรส) ในสวนโบทานิคที่ อัลเบอรี่, นิว เซ้าธ์ เวลส์
โรซา 'โอเธลโล' (ตั้งชื่อตาม โศกนาฏกรรม โอเธลโล) ที่โฟล์คสกาเท็น (เวียนนา)
เดวิด ชาร์ลส เฮนชอว์ ออสติน (ชั้นเครื่องราชอิสริยาภรณ์แห่งจักรวรรดิอังกฤษ OBE) (16 กุมภาพันธ์ 1926 – 18 ธันวาคม 2018) นักผสมพันธุ์กุหลาบ และนักเขียน ซึ่งอาศัยอยู่ที่ชรอปเชอร์ ประเทศอังกฤษ  เขาผสมพันธุ์กุหลาบโดยนำเอาความหอมและทรงดอกเฉพาะตามแบบกุหลาบโบราณ (กัลลิคาส, ดามัสก์, อัลบา โรสส์, และอื่นๆ) มาผสมกับกุหลายสมัยใหม่ที่แข็งแรง ออกดอกดกตลอดทั้งปี สีสันสวยงาม เช่น ไฮบริด ที และ ฟลอริบันดา
อาชีพ

กุหลาบพันธุ์แรกของเขาที่คิดค้นในปี 1963 คือ 'คอนสแตน สปราย' ในปี 1967 และ 1968 เขาเปิดตัวพันธุ์ 'เชียนติ' และ 'ชรอปเชอร์ แลส' ตามลำดับ ซึ่งกุหลาบสายพันธุ์เหล่านี้จะออกดอกเพียงปีละครั้งในฤดูใบไม้ผลิหรือช่วงต้นของฤดูร้อนเท่านั้น และในปี 1969 มีสายพันธุ์รีมอนแมน (ออกดอกดกทั้งปี), รวมถึง 'ไวฟ์ ออฟ บาธ' และ 'แคนเทอบิวรี' (ตั้งชื่อสายพันธุ์ตามหนังสือของเจฟฟรีย์ ชอเซอร์ นักเขียนชาวอังกฤษ) ซึ่งกุหลาบของออสตินกลายมาเป็นกุหลาบสายพันธุ์ใหม่ที่ประสบความสำเร็จมากที่สุดในปีศตวรรษที่ 20
ถึงแม้ว่า จะไม่มีการจัดให้กุหลาบออสตินเป็นหมวดหมู่หนึ่งในชั้นของกุหลาบอย่างเป็นทางการจากราชสมาคมกุหลาบแห่งประเทศอังกฤษ หรือ สมาคมกุหลาบอเมริกัน แต่ก็เป็นสายพันธุ์ที่เป็นที่ยอมรับจากนักปลูกกุหลาบโดยทั่วกัน เรียกกันว่า 'กุหลาบอังกฤษ (อิงลิช โรสส์) ' (ชื่อที่เขาตั้งขึ้น) หรือ 'ออสติน โรสส์'
ตั้งแต่เริ่มต้นเพาะพันธุ์ในปี 1969 บริษัทเดวิดออสตินโรสที่ ออลไบรตัน, ในละแวกเดียวกับวุลเวอร์แฮมป์ตัน มีกุหลาบมากมายกว่า 190 พันธุ์ แต่ละพันธุ์ตั้งชื่อเพื่อเป็นเกียรติแก่ครอบครัวของเขา มีการตั้งชื่อตามนักปลูกกุหลาบชื่อดัง สถานที่สำคัญในอังกฤษ เหตุการณ์สำคัญทางประวัติศาสตร์ และนักเขียนชาวอังกฤษ  โดยเฉพาะเชกสเปียร์และชอเซอร์ รวมไปถึงผลงานหรือตัวละครของพวกเขาด้วย อย่างเช่น กุหลาบ เกรแฮม โธมัส ตั้งตามชื่อศิลปินผู้ซึ่งเป็นนักปลูกกุหลาบด้วย และกุหลาบแมรี่โรส ตามชื่อเรือธงของพระเจ้าเฮนรีที่ 8
ในศตวรรษที่ 21 ออสตินได้จำแนกประเภทกุหลาบของเขาเองออกเป็น 4 กลุ่ม เพื่อให้ง่ายในการพัฒนาสายพันธุ์ต่อไป ดังนี้
กลุ่มสายพันธุ์กุหลาบโบราณ, กุหลาบที่รูปทรงตามแบบกุหลาบโบราณ แต่ออกดอกทั้งปี แข็งแรง มีสีสันหลากหลาย
กลุ่มลีนเดอร์, มักจะมีโรซา วิชูรานา อยู่ในสายพันธุ์ด้วย, พุ่มจะใหญ่ สามารถจับโค้งหรือทำให้เลื้อยได้ ไม่สูงมากนัก
กลุ่มมัสก์โรสส์, สายพันธุ์หลักคือ 'ไอซ์เบิร์ก' และกุหลาบ นอยเซตส์, สีเขียวซีด, ต้นเรียวยาว และโปร่ง
กลุ่มสายพันธุ์อัลบา, ต้นจะสูง, พุ่มออกไปทางสีฟ้าคล้ายกุหลาบอัลบาโบราณ
ในปี 2003, เดวิด ออสติน ได้รับรางวัลวิคตอเรียเหรียญแห่งเกียรติยศ โดย ราชสมาคมพืชสวนแห่งอังกฤษ สำหรับผลงานพืชสวนของเขา และ เหรียญดีน โดย ราชสมาคมกุหลาบแห่งอังกฤษ เขาได้รับปริญญากิตติมศักดิ์ MSc จาก มหาวิทยาลัยอีสต์ ลอนดอน สำหรับผลงานการผสมสายพันธุ์กุหลาบ และเมื่อปี 2004 เขาได้รับรางวัลผู้ประสบความสำเร็จในชีวิตจาก สมาคมการ์เด้นเซ็นเตอร์  และรับชั้นเครื่องราชอิสริยาภรณ์แห่งจักรวรรดิอังกฤษ OBE เมื่อปี 2007.
ในปี 2010, เขาได้รับฉายาว่า "นักปลูกกุหลาบที่ยิ่งใหญ่ที่สุดในโลก"
หนังสือ

Austin, David (1990). The heritage of the rose (rev. ed., repr. ed.). Woodbridge: Antique Collector's Club. ISBN 1851490205.
Austin, David (1992). Old roses and English roses (repr. ed.). Woodbridge: Antique Collector's Club. ISBN 1851491503.
Austin, David (1993). Shrub roses and climbing roses : with hybrid tea and floribunda roses (repr. ed.). Woodbridge: Antique Collectors' Club. ISBN 185149166X.
Martin, Clair G. (1997). 100 English roses for the American garden. New York: Workman. ISBN 0761101853.
Austin, David (2010). David Austin's English roses. Woodbridge: Garden Art. ISBN 1870673700.
Lawson, Andrew; David Austin (2011). The English roses (rev. ed.). London: Conran Octopus. ISBN 1840915544.
เดวิด ออสติน David Austin wrote the foreword for Beales, Peter (1998). Botanica's roses : encyclopedia of roses. Random House. ISBN 0091835925.
His annual free catalogue David Austin Handbook of Roses, mainly devoted to Austin Roses but also listing many other varieties (often in the Austin roses pedigree) on sale, contains information on roses and their care in general, as well as many rose photographs.
แหล่งข้อมูลอื่น

David Austin Roses
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  สหรัฐ  ญี่ปุ่น 
วิชาการ:  CiNii 
อื่น ๆ:  IdRef 
| [[วิกิพีเดีย:|ข้อมูลบุคคล]] |
| --- | --- |
ชื่อ: Austin, David}
ชื่ออื่น: 
รายละเอียดโดยย่อ: 
วันเกิด: 16 February 1926
สถานที่เกิด: 
วันตาย: 
สถานที่ตาย:
เกนหลง สนิทวงศ์ ณ อยุธยา

| ท่านผู้หญิง เกนหลง สนิทวงศ์ ณ อยุธยา ท> จ.ว., ภ.ป.ร.3, ว.ป.ร.2 |
| --- | --- |

เกิด: เกนหลง หงสนันท์ 13 สิงหาคม พ.ศ. 2465 (102 ปี)
คู่สมรส: หม่อมหลวงจินดา สนิทวงศ์
บุตร: จารึก สนิทวงศ์ ณ อยุธยา บุษยา ไกรฤกษ์ ภาดร สนิทวงศ์ ณ อยุธยา
บิดามารดา: พระอาทรปฏิทัตต์ (กฤช หงสนันท์) ผาด อาทรปฏิทัตต์
ลายมือชื่อ

ท่านผู้หญิงเกนหลง สนิทวงศ์ ณ อยุธยา (สกุลเดิม หงสนันท์; เกิด 13 สิงหาคม พ.ศ. 2465) เป็นนางสนองพระโอษฐ์และเป็นพระมาตุลานีของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ประวัติ

ท่านผู้หญิงเกนหลงเกิดเมื่อวันที่ 13 สิงหาคม พ.ศ. 2465 เป็นบุตรคนที่สี่จากทั้งหมดแปดคนของพระอาทรปฏิทัตต์ (กฤช หงสนันท์) กับผาด อาทรปฏิทัตต์ (สกุลเดิม สิทธิสารีบุตร) ท่านผู้หญิงเกนหลงเป็นลืบของเจ้าอนุวงศ์ เพราะมารดาเป็นทายาทสายตรงของเจ้าอนุวงศ์ เจ้าผู้ครองอาณาจักรล้านช้างเวียงจันทน์
ท่านผู้หญิงเกนหลง สมรสกับพลโท นายแพทย์ หม่อมหลวงจินดา สนิทวงศ์ น้องชายของหม่อมหลวงบัว กิติยากร (พระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) ท่านผู้หญิงเกนหลงจึงมีศักดิ์เป็นพระมาตุลานี (น้าสะใภ้) ของสมเด็จพระบรมราชชนนีพันปีหลวง หม่อมหลวงจินดาและท่านผู้หญิงเกนหลง มีบุตร-ธิดา 3 คน ได้แก่
พลอากาศเอก จารึก สนิทวงศ์ ณ อยุธยา สมรสกับกานดา (สกุลเดิม ศรีรัชยานนท์)
คุณหญิงบุษยา ไกรฤกษ์ (ราชสกุลเดิม สนิทวงศ์ ณ อยุธยา) สมรสกับจิตรพัฒน์ ไกรฤกษ์
พันตรี ภาดร สนิทวงศ์ ณ อยุธยา สมรสกับพรพิมล (สกุลเดิม เอี่ยมบุญลือ)
ท่านผู้หญิงเกนหลงเป็นนางสนองพระโอษฐ์ และเป็นผู้ประพันธ์หนังสือที่สำคัญ ได้แก่ “ทำเป็นธรรม” (หนังสือพระราชประวัติการเสด็จขึ้นครองราชย์ของพระบาทสมเด็จพระมหาภูมิพลอดุลยเดชมหาราช บรมนาถบพิตร) และ "เป็น อยู่ คือ" (หนังสือพระราชประวัติของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)
เครื่องราชอิสริยาภรณ์

พ.ศ. 2521 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๒ (ว.ป.ร.๒)
พ.ศ. 2515 –  เหรียญราชรุจิทอง รัชกาลที่ 9 (ร.จ.ท.9)
อารีเฟน ฮะซานี

| อารีเฟน ฮะซานี |
| --- | --- |

เกิด: 17 มิถุนายน พ.ศ. 2500 (67 ปี) จังหวัดพระนคร ประเทศไทย
นามปากกา: เฟน สตูดิโอ
อาชีพ: นักเขียน จิตรกร
สัญชาติ:  ไทย
ช่วงปีที่ทำงาน: พ.ศ. 2520 - ปัจจุบัน
อารีเฟน ฮะซานี ในนามปากกา เฟน สตูดิโอ (17 มิถุนายน พ.ศ. 2500 – ) เป็นนักเขียนการ์ตูนชาวไทย ประจำสำนักพิมพ์บรรลือสาส์น ในหนังสือการ์ตูนมหาสนุก สาวดอกไม้กะนายกล้วยไข่ รามาวตาร และศึกมหาภารตะ
ประวัติ

อารีเฟนเกิดเมื่อ 17 มิถุนายน พ.ศ. 2500 ที่ อ.บางกะปิ กรุงเทพมหานคร และไปเติบโตที่จังหวัดยะลา เป็นชาวมุสลิม สำเร็จการศึกษาระดับม.ศ.3 ที่โรงเรียนคณะราษฎรบำรุง ยะลา จังหวัดยะลา และสำเร็จการศึกษาระดับปริญญาตรี คณะออกแบบพาณิชย์ศิลป์ (โฆษณา) ที่วิทยาเขตเพาะช่างกรุงเทพฯ
ผลงาน

สวัสดีโรงเรียน (2523)
มิติชีวิต (2524)
อภินิหารต๊อกแต๊ก (2525)
เทพสลาตัน (2531)
ปักษ์ใต้บ้านเรา (2529)
บ้าครบสูตร (2532 - 2535)
สิงห์สยาม (2533) (10ตอน)
ก๊อง จอมเทพบ้าครบสูตร (2538 - 2539)
ก๊อง 191 (2539 - 2540)
พ่อแม่ลูก FAMILY (2530 - 2537)
ปอมปอม กิ้งก่าเทวดา (2539-2544) (61ตอน)
เปาบุ้นจี้ (2538-2546) (24ตอน)
บริษัทอัดผี (2537-ปัจจุบัน) (144ตอน)
ซูเปอร์โคโรนา (2538) (5ตอน)
สาวดอกไม้กะนายกล้วยไข่ (2534 - ปัจจุบัน)
รวมพลคนละคร (2548 - 2549)
รามาวตาร (2544-2548) (84ตอน)
ศึกมหาภารตะ (2547-2551) (54ตอน)
รามเกียรติ์ มินิ แอนนิเมชัน (2550 - 2551)
ห้องสมุดมหัศจรรย์ (2551 - ปัจจุบัน)
มโหสถ อัจฉริยะสมองเพชร (2549) (14ตอน)
เทพอภินิหารตำนานกรีก (2551 - 2556)(68ตอน)
แก้วหน้าม้า (2556) (10ตอน)
สังข์ทอง (2552)(14ตอน)
สินสมุทร สุดสาคร (2557) (22ตอน)
พิฆเณศ เทพแห่งสวรรค์ (2561) (9ตอน)
ไซอิ๋ว เทพวานร (2563) (32ตอน)
Love Always รัก108-1009 (2562-ปัจจุบัน)
เชอร์ล็อกโฮล์มส์ ( 2565-ปัจจุบัน )
คาแรคเตอร์ของเฟน สตูดิโอในการ์ตูน

คาแรคเตอร์ของเฟนมีลักษณะเค้าหน้าคล้ายหน้าจริงและอ้วนลงพุง
ประสบการณ์ทำงานอื่น

เป็นอาจารย์สอนศิลปะชั้นประถม โรงเรียนสาธิตแห่งมหาวิทยาลัยเกษตรศาสตร์ บางเขน กรุงเทพฯ (3 ปี)
งานด้านครีเอทีฟ บริษัทโฆษณา (2 ปี)
งานดีไซเนอร์เครื่องแต่งกาย เครือบริษัท GQ กรุ๊ป (3 ปี)
รางวัลและผลงานพิเศษ

ประกวดภาพถ่ายนักศึกษาทั่วประเทศ ครั้งที่15 (2523)
-ได้รับรางวัลที่3 โล่พระราชทานสมเด็จพระเจ้าลูกเธอเจ้าฟ้าจุฬาภรณ์วลัยลักษณ์ ชื่อภาพ 2ต่อ50   
และได้รับรางวัลประกาศนียบัตร ชื่อภาพ สินในน้ำ
ประกวดภาพถ่ายทั่วประเทศ ครั้งที่10 (2524)
- ได้รับรางวัลเหรียญสัมฤทธิ์ ประเภทสไลด์สีทั่วไป ชื่อภาพ ฉีดๆถูๆ
ประกวดภาพถ่าย NIKON PHOTO CONTEST INTERNATIONEL 1982/83 ประเทศญี่ปุ่น
- ได้รับรางวัลที่2 เหรียญเงินและกล้องNikon ชื่อภาพ 2:50
แต่งเพลง"จากบ้าน" ให้วงแฮมเมอร์(ชุดแฮมเมอร์ 29)
ได้รับโล่รางวัลประกวดแต่งเพลงสำหรับเด็กของ ส.ย.ช.และ มูลนิธิเพื่อการพัฒนาเด็ก พ.ศ 2527( ที่ 1 เพลงดวงดาวแห่งความดี และ ที่ 3 เพลงตะปู )
ออกเทปเพลงสำหรับเยาวชน ชุดวงแมลงปอ พ.ศ 2528
ได้รับโล่รางวัลหนังสือดีเด่น(การ์ตูนหรือนิยายภาพสำหรับเด็ก)ในการประกวดหนังสือดีเด่น ปี2562 จากเรื่อง สิบภพสยบอสูร NARAI AVATAR
ได้รับโล่รางวัลชมเชย(การ์ตูนหรือนิยายภาพทั่วไป)ในการประกวดหนังสือดีเด่น ปี2566 จากเรื่อง เชอร์ล็อกโฮล์มส์ ตอนแค้นพยาบาท
ตัวอย่างผลงานการ์ตูนชุด รามาวตาร
ตัวละครของเฟน (วาดโดยตนเอง)